Roza Anagnosti

Roza Anagnosti lindi më 27 tetor 1943 në Shkodër, Shqipëri, aktore e shquar e Teatrit Kombëtar dhe kinematografisë, bashkëshorte e regjisorit po ashtu mjaft të njohur Dhimitër Anagnosti. E filloi karrierën ne Teatrin “Migjeni” të Shkodrës. Vetëm 20 vjeç, hyri në kinematografi me rolin e mësueses në filmin “Detyrë e posaçme” (K. Dhamo, 1963). Një vit më pas luajti Filen në filmin “Toka jone” (H. Hakani, 1964). Viti 1966 ishte viti i bashkëpunimit të suksesshëm me regjisorët debutues Dhimitër Anagnosti e Viktor Gjika, ne filmin “Komisari i drites”. Pas këtij filmi Roza dhe Dhimitri martohen dhe jetojnë në Tiranë. Për Rozën fillon periudha më e shkëlqyer e karrierës, me role të shumta në Teatrin Kombetar në Tiranës dhe në kinematografi. Roza Anagnosti bëhet një aktore shumë e kërkuar nga regjisorët. Luan mbi 20 filma dhe fiton disa çmimet të rëndësishme kombëtare. Çifti Anagnosti bëhet simbol i suksesit në art. Disa nga filmat më të suksesshëm janë tek “Plagë të vjetra” (Dh. Anagnosti, 1969), ”Fije që priten” (M. Fejzo, 1976) me të cilin fitoi Medalionin e Festivalit të vitit 1977, “Mesonjëtorja” (M. Fejzo, 1979) me të cilin u shpall aktorja më e mirë dhe fitoi Kupën e Festivalit më 1981. Me filmin “Rruga e lirisë” fitoi Medalionin e dytë. Filmat e tjere janë “Ndergjegja” 1972, “Qyteti me i ri ne bote” 1974, “Ne shtepine tone” 1979, “Dita e parë e emërimit” 1981, “Besa e kuqe” 1982, “Taulanti kerkon nje motër” 1984, “Pranverë e hidhur” 1985, “Bote e padukshme” 1987, “Familja ime” 1987, “Vrasje në gjueti” 1987, “Rikonstruksioni” 1988, “Kthimi i ushtrisë së vdekur” 1989, “Vetmi” 1990. Përveç shumë vlerësimeve e çmimeve për karrierën, Roza Anagnosti mban titullin “Artiste e Merituar”.

Filmografia

 * Gjoleka djali i Abazit(2006)
 * Valsi i Titanikut teater-komedi
 * Vetmi (1990)
 * Kthimi i Ushtrisë së Vdekur (1989)
 * Rikonstruksioni (1988) (TV)
 * Botë e padukshme (1987)
 * Familja ime (1987)
 * Vrasje ne gjueti (1987)
 * Gurët e shtëpisë sime (1985)
 * Taulanti kërkon një motër (1984)
 * Besa e kuqe (1982)
 * Rruga e lirisë (1982)
 * Dita e parë e emrimit (1981)
 * Mësonjtorja (1979)
 * Në shtëpinë tonë (1979)
 * Fije që priten (1976)
 * Qyteti më i ri në botë (1974)
 * Ndërgjegja (1972)
 * Plagë të vjetra (1968)
 * Komisari i dritës (1966)
 * Toka jonë (1964) .... Filja
 * Detyrë e posaçme (1963)

Lidhje të jashtme
Roza Anagnosti Roza Anagnosti